জম্মু: সাতসকালে ভয়াবহ বিস্ফোরণে কেঁপে ওঠে উপত্যকা ৷ জম্মু বাসস্ট্যান্ডে গ্রেনেড বিস্ফোরণে এখনও পর্যন্ত ১ জনের মৃত্যুর খবর মিলেছে ৷ শেষ খবর পাওয়া পর্যন্ত, আহতের সংখ্যা বেড়ে দাঁড়িয়েছে ২৮ ৷ স্থানীয় হাসপাতালে আহতদের চিকিৎসা চলছে ৷ হাসপাতাল সূত্রে খবর, এদের মধ্যে বেশ কয়েকজনের অবস্থা আশঙ্কাজনক ৷ এই ঘটনায় এক সন্দেহভাজনকে গ্রেফতার করেছে পুলিশ ৷ হিজবুল মুজাহিদিন জঙ্গি গোষ্ঠীর সঙ্গে তার যোগসাজস রয়েছে বলে পুলিশ সূত্রে খবর ৷ অভিযুক্তের নাম ইয়াসির ভাট ৷ ইয়াসির কুলগাঁওয়ের বাসিন্দা বলে জানা গিয়েছে ৷ জেরার মুখে ঘটনার দায় স্বীকার করে নিয়েছে ইয়াসির ৷ প্রাথমিক সূত্রের খবর অনুযায়ী, জম্মু-তে এসআরটিসি বাস স্ট্যান্ডে গ্রেনেড বিস্ফোরণ হয়।
জম্মুতে সরকারি বাস স্ট্যান্ডে গ্রেনেড বিস্ফোরণে মৃত ১, গ্রেফতার ১